обхваща, между другото, следните области:
 а)
 прилагане на енергийни стратегии и политики и разработване/изготвяне на прогнози и сценарии, както и усъвършенстване на системата за статистическо отчитане в сектора на енергетиката въз основа на своевременен обмен на информация за енергийните баланси и енергийните потоци в съответствие с международните практики, както и инфраструктурни развития;
 б)
 създаване на ефективни механизми за реакция при потенциални ситуации на енергийна криза в дух на солидарност;
 в)
 модернизиране и усъвършенстване на съществуващата енергийна инфраструктура от общ интерес, включително мощностите за производство на енергия и целостта, безопасността и сигурността на енергийните мрежи, постепенна интеграция на украинската електроенергийна мрежа в европейската електроенергийна мрежа, цялостна рехабилитация на инфраструктурата за транзитен пренос на енергия и монтаж на трансгранични измервателни уреди на външните граници на Украйна, както и създаването на нови инфраструктури от общ интерес с цел да се диверсифицират енергийните източници, доставчици, трасета за пренос и начини за транспортиране по рентабилен и екосъобразен начин;
 г)
 развитие на конкурентоспособни, прозрачни и недискриминационни енергийни пазари в унисон с разпоредбите и стандартите на ЕС посредством регулаторни реформи;
 д)
 сътрудничество в рамките на Договора за създаване на Енергийна общност от 2005 г.;
 е)
 подобряване и укрепване на дългосрочната стабилност и сигурност на търговията с енергия, транзита, проучването, добива, рафинирането, производството, съхранението, транспортирането, преноса, разпределението и маркетинга или продажбата на енергийни материали и продукти на взаимно изгодна и недискриминационна основа в съответствие с международните разпоредби, по-специално Договора към Енергийната харта от 1994 г., Споразумението за СТО и настоящото споразумение;
 ж)
 напредък към изграждането на привлекателна и стабилна инвестиционна среда чрез създаването на съответните институционални, правни, данъчни и други условия за това, както и насърчаване на взаимните инвестиции в сферата на енергетиката на недискриминационна основа;
 з)
 ефикасно сътрудничество с Европейската инвестиционна банка (ЕИБ), Европейската банка за възстановяване и развитие (ЕБВР) и други международни финансови организации и инструменти с цел подкрепа за сътрудничеството в областта на енергетиката между страните;
 и)
 насърчаване на енергийната ефективност и енергоспестяването, включително чрез изработването на политики и правни и регулаторни рамки за енергийна ефективност с цел да се постигнат по-големи подобрения, съответстващи на стандартите на ЕС, включително ефективно, производство, добив, пренос, разпределение и използване на енергия, съвместими с функционирането на пазарните механизми, както и ефикасното използване на енергия от уреди, осветление и сгради;
 й)
 развитие и подкрепа за енергията от възобновяеми източници по рентабилен и екосъобразен начин, както и за алтернативните горива, включително устойчивото производство на биогорива, и сътрудничество по регулаторни въпроси, сертифициране и стандартизация, както и в сферата на техническото и търговското развитие;
 к)
 популяризиране на Механизма за съвместно изпълнение по Протокола от Киото към Рамковата конвенция на Обединените нации по изменение на климата за намаляване на емисиите на парникови газове посредством енергийна ефективност и проекти за енергия от възобновяеми източници;
 л)
 научно и техническо сътрудничество и обмен на информация за развитието и усъвършенстването на технологиите за производство, пренос, снабдяване и крайно потребление на енергия, с особено внимание върху енергийно ефективните и екологично чисти технологии, включително улавяне и съхранение на въглероден диоксид и ефикасни и чисти технологии за производство на енергия от